Võru Linnavalitsus
info@voru.ee	Teie: 19.07.2024 nr 24-0200-VLV/22

Meie: 13.08.2024 nr 4-4/24/3235-3	

Võru linna Pikk tn 17, 17c, 17d, 17e ja 17h kinnistute detailplaneeringu kooskõlastamine

Võru Linnavalitsus esitas 19.07.2024 kirjaga nr 24-0200-VLV/22 Riigi Kaitseinvesteeringute Keskusele kooskõlastamiseks Võru linna Pikk tn 17, 17c, 17d, 17e ja 17h kinnistute detailplaneeringu.

Planeeritav ala asub Võru linnas, Nöörimaa asumi tootmispiirkonnas, Pika ja Lühikese tänava vahelisel alal. Planeeringu eesmärgiks on olemasoleva tootmisala laiendamiseks tingimuste seadmine. Võrreldes antud alal kehtiva detailplaneeringuga on koostatavas detailplaneeringus loodud kaks eraldiseisvat hoonestusala, millest üks annab õiguse kuni 40 m kõrguse külmlao rajamiseks.

Vabariigi Valitsuse 17.12.2015 määruse nr 133 „Planeeringute koostamisel koostöö tegemise kord ja planeeringute kooskõlastamise alused“ § 3 punkti 101 alusel kooskõlastab Riigi Kaitseinvesteeringute Keskus Võru linna Pikk tn 17, 17c, 17d, 17e ja 17h kinnistute detailplaneeringu.

Lugupidamisega

(allkirjastatud digitaalselt)

Heli Randes
üldosakonna juhataja

Priit Alekask
717 0536 priit.alekask@rkik.ee